Olga Kurylenko

Olga Kostjantyvna Kurylenko (ukr. Ольга Костянтинівна Куриленко, * 14. november 1979, Berďansk, Ukrajina) je francúzsko-americká herečka a modelka ukrajinského pôvodu. Zviditeľnila sa úlohami vo filmoch ako James Bond: Quantum of Solace (2008), Sedem psychopatov (2011), Obvilion : Nevedomí (2013), Novembrový muž (2015), Momentum (2015). Tiež pomáha znevýhodneným rodinám z Ukrajiny.

Detstvo a mladosť 
Narodila sa v ukrajinskom meste Berdyansk, vo vtedajšom Sovietskom zväze. Vyrastala v neúplnej rodine s matkou a babičkou, jej rodičia sa krátko po jej narodení rozviedli. V detstve žila vo veľmi skromných podmienkach.

Kariéra 
Modeling

V jej trinástich rokoch, sa vybarala s jej mamou na výlet do Moskvy. Na stanici metra si ju vtedy všimol skaut istej modelingovej agentúry a prakticky okamžite jej ponúkol zmluvu. Zo začiatku sa to jej mame nepozdávalo, no neskôr prikývla. Súčasťou zmluvy boli tiež lekcie modelingu, hodiny klavíra, tanca a herectva. 

V jej šestnástich rokov, sa presťahovala do Paríža, kde s nemala o prácu núdzu. Objavila sa na obálkach časopisov ako Glamour, Elle, Madame Figaro, Marie Claire, či vo francúzskej verzií Vogue. Tiež ponúkla svoju tvár reklamnej agentúre Lejaby. Istý čas bola tiež modelkou Roberta Cavalliho a Kenza, objavila sa tiež v katalógu Victoria's Secret.

Vystupovala na obálkach ukrajinského vydania časopisu Maxim z decembra 2008 a obálke z februára 2009. 

Herectvo

Jej filmová kariéra sa začala vo Francúzsku v roku 2005. Získala cenu certifikátu excelentnosti na Medzinárodnom filmovom festivale v Brooklyne v roku 2006 za jej predstavenie vo filme L'Annulaire. V rovnakom roku účinkovala vo filme Paríž milujem ťa spolu s francúzskymi a americkými hviezdami ako príklad herci Gérard Depardieu a Elijah Wood. 

V roku 2007 si zahrala v akčnom filme Hitman spolu s Timothy Olyphantom. Menšiu úlohu mala v akčnom thrilleri Max Payne spolu s americký hercom Markom Wahlbergom. Zatiaľ jej najslávnejšia úloha bola "Bond girl" Camille Montes vo filme James Bond, Quantum of Solace  z roku 2008. 

V roku 2011 si zahrala hlavnú úlohu v dráme Krajina zabudnutia ktorá poukazuje na udalosti z roku 1986 z Černobylu. Zahrala si jednu z hlavných úloh vo filme Na úteku s Aaronom Eckahrtom. V roku 2012 sa objavila v romantickej dráme K zázraku (To the Wonder) ktorí hovorí o manželoch ktorí spolu už nie sú šťastný, tak hľadajú šťastie u iných parterov.   

V roku 2013 si zahrala spoločne s Tomom Cruisom v akčnom filme Oblivion: Nevedomí. V roku 2014 si zahrala v turecko-americkej dráme Cesta nádeje a v rovnakom roku sa predstavila ako  Alice Fournier, ktorá je zároveň hlavným predmetom špionážneho thrillera Novembrový muž. 

V roku 2015 sa objavila vo filme Momentum. V roku 2017 sa objaví v dráme The Death of Stalin a čínsko-americkom spracovaní Empires of the Deep kde má jednu z hlavných postáv.

Súkromný život 
V roku 2001 získala francúzske občianstvo, keď sa vydala za francúzskeho módneno fotografa Cedrica van Mola. Manželstvo im vydržalo štyri roky a pár sa v roku 2005 rozviedol. V roku 2006 si vzala podnikateľa Damiena Gabrielleho, ale manželstvo skončilo v rozvodom koncom roka 2007. V roku 2009 sa presťahovala do Londýna. 

S partnerom Maxom Benitzom majú jedného syna, Alexandra Maxa Horatia, narodeného 3. októbra 2015. 

Je filantropka, ktorá sa venuje práci pre znevýhodnených a zameriava sa na deti vo svojej rodnej Ukrajine. Starosta ukrajinského mesta Berďansk navrhol pomenovanie ulice jej menom. 

Dňa 15. marca 2020 oznámila že sa dala testovať na vírus COVID-19 a výsledky boli pozitívne.

Iné projekty

Zdroj 

Francúzske herečky
Francúzske modelky
Herečky USA
Modelky USA
Osobnosti USA ukrajinského pôvodu
Osobnosti ukrajinského pôvodu
Ukrajinské osobnosti
Filantropi